 Jenesis 29  E mesịa, Jekọb malitere njem wee gaa nala ndị Ọwụwa Anyanwụ.O wee lee anya, ma, lee, e nwere otu olulu mmiri dị nọhịa, ìgwè atụrụ atọ makpukwa nebe ahụ nakụkụ ya, nihi na ọ bụ nolulu mmiri ahụ ka ha na-esi enweta mmiri ha na-enye ìgwè anụ ha; e nwekwara nnukwu nkume dị nọnụ olulu mmiri ahụ.Mgbe a chịkọtachara ìgwè anụ niile nebe ahụ, ha na-akwapụ nkume ahụ nọnụ olulu mmiri ahụ, ha ewee nye ìgwè anụ ụlọ ha mmiri, ha mesịa, ha na-akwaghachi nkume ahụ nọnụ olulu mmiri ahụ nebe ọ na-adị.Jekọb wee sị ha: Ụmụnne m, ebee ka unu si? ha wee sị: Anyị si Heran.O wee sị ha: Ùnu ma Leban nwa nwa Nehọ? ha wee sị: Anyị ma ya.O wee sị ha: Ahụ ọ dịkwa ya mma? Ha wee sị: Ahụ dị ya mma. Lee Rechel nwa ya nwaanyị ka o du atụrụ na-abịa!O wee gaa nihu ịsị: Ma ụbọchị agamibeghị. Oge e ji achịkọta ìgwè anụ erubeghị. Nyenụ atụrụ mmiri, mgbe ahụ, unu agaa nye ha nri.Ha wee sị: A dịghị ekwe ka anyị mee otú ahụ ruo mgbe a chịkọtachara ìgwè anụ niile, e wee kwapụ nkume nọnụ olulu mmiri a. Mgbe ahụ, anyị na-enye atụrụ mmiri.Ka ha na ya nọ na-ekwurịta okwu, Rechel duuru atụrụ nna ya bịa, nihi na ọ bụ nwaanyị na-azụ atụrụ.O wee ruo na mgbe Jekọb hụrụ Rechel nwa Leban nwanne nne ya nakwa atụrụ Leban nwanne nne ya, Jekọb bịaruru nso ozugbo wee kwapụ nkume nọnụ olulu mmiri ahụ wee nye atụrụ Leban nwanne nne ya mmiri.Jekọb wee susuo Rechel ọnụ ma bewe ákwá nolu dara ụda.Jekọb wee malite ịkọrọ Rechel na ya bụ nwanne nna ya nakwa na ya bụ nwa Ribeka. O wee gbara ọsọ gaa kọọrọ nna ya.O wee ruo na ozugbo Leban nụrụ akụkọ banyere Jekọb nwa nwanne ya nwaanyị, ọ gbaara ọsọ gaa izute ya. O wee makụọ ya, susuo ya ọnụ, kpọrọkwa ya banye nụlọ ya. O wee malite ịkọrọ Leban ihe ndị a niile.E mesịa, Leban sịrị ya: Nezie, mụ na gị bụ otu ọkpụkpụ na otu anụ ahụ. Ya na ya wee bie otu ọnwa zuru ezu.E mesịa, Leban sịrị Jekọb: Ị bụghị nwanne m, ọ bụ nefu ka ị ga-ejere m ozi? Gwa m, Gịnị ga-abụ ụgwọ ọrụ gị?Dị ka o si dị, Leban nwere ụmụ nwaanyị abụọ. Aha nke okenye bụ Lia, aha nke nta bụ Rechel.Ma anya Lia amaghị mma, otú ọ dị, Rechel mara mma nahụ, maakwa mma ihu.Jekọb hụrụ Rechel nanya. O wee sị: Achọrọ m ijere gị ozi afọ asaa maka Rechel nwa gị nwaanyị nke nta.Leban wee sị: Ọ dị mma ka m kpọnye gị ya karịa ịkpọnye ya nwoke ọzọ. Biri nụlọ m.Jekọb wee jee ozi afọ asaa maka Rechel, ma nanya ya, ọ dị ka ụbọchị ole na ole nihi ịhụya o nwere nebe ọ nọ.Jekọb wee sị Leban: Kpọnye m nwunye m, nihi na ụbọchị m ezuwo, ka mụ na ya nwee mmekọahụ.Leban wee kpọkọta ndị ikom niile nke obodo ahụ wee mee oriri.Ma mgbe o ruru nanyasị ọ kpọọrọ ada ya bụ Lia kpọtara ya ka ya na ya nwee mmekọahụ.Leban kpọnyekwara ya Zilpa bụ nwaanyị na-ejere ya ozi, ọ kpọọrọ ya kpọnye ada ya bụ Lia ka ọ bụrụ nwaanyị na-ejere ya ozi.O wee ruo nụtụtụ, lee, ọ bụ Lia! Nihi ya, ọ sịrị Leban: Gịnị bụ ihe a i mere m? Ọ bụghị maka Rechel ka m jeere gị ozi? Gịnịzi mere i ji ghọọ m aghụghọ?Leban wee sị: Ọ bụghị omenala obodo anyị ime otú a, ibu ụzọ kee nwa nke nta di tupu nke ada.Debezuoro nwaanyị a izu ya. E mesịa, a ga-akpọnye gị nwaanyị nke ọzọ a maka ozi ị ga-ejere m ruo afọ asaa ọzọ.Jekọb wee mee otú ahụ wee debezuo izu nwaanyị a, e mesịa, ọ kpọnyere ya Rechel nwa ya nwaanyị ka ọ bụrụ nwunye ya.Leban kpọkwaara Bilha bụ nwaanyị na-ejere ya ozi kpọnye Rechel nwa ya nwaanyị ka ọ bụrụ nwaanyị na-ejere ya ozi.Ya na Rechel wee nweekwa mmekọahụ, o wee gosi Rechel ịhụya karịa Lia, o wee jeere Leban ozi afọ asaa ọzọ.Mgbe Jehova hụrụ na a kpọrọ Lia asị, o meghere akpa nwa ya, ma Rechel bụ nwaanyị aga.Lia wee tụrụ ime mụọ nwa nwoke wee gụọ ya Ruben, nihi na ọ sịrị: Ọ bụ maka na Jehova ahụwo ọnọdụ ọjọọ m, nihi na ugbu a, di m ga-amalite ịhụ m nanya.O wee tụrụ ime ọzọ mụọ nwa nwoke wee sị: Ọ bụ maka na Jehova aṅawo ntị, nihi na a kpọrọ m asị, o wee nyekwa m nwa nke a. Ya mere, ọ gụrụ ya Simiọn.O wee tụrụ ime ọzọ mụọ nwa nwoke wee sị: Ugbu a, di m ga-arapara nahụ m nihi na amụworo m ya ụmụ nwoke atọ. Nihi ya, a gụrụ ya Livaị.O wee tụrụ ime ọzọ mụọ nwa nwoke wee sị: Ugbu a, m ga-eto Jehova. O wee gụọ ya Juda. E mesịa, ọ kwụsịrị ịmụ nwa. 